5. ΝΟΜΟΘΕΤ.ΔΙΑΤΑΓΜΑ υπ’ αριθ. 2954 της 10/14 Αυγ. 1954 Περί Οργανώσεως Σώματος Επιθεωρήσεως Εργασίας παρά τω Υπουργείω Εργασίας και άλλων τινών διατάξεων. Άρθρ.1-5.(Οργανικαί διατάξεις αντικατασταθείσαι δια των άρθρ. 9 και 22-28 του Β.Δ. 868/1960 (ανωτ. σελ. 15). Άρθρ.14.-1.Εις το Γραφείον Εργασίας Λιμένος Θεσσαλονίκης ανατίθεται προσέτι η παρακολούθησις της ρυθμίσεως των φορτοεκφορτωτικών εργασιών των Λιμένων της Βορείου Ελλάδος και η εισήγησις παρά τω Υπουργείω Εργασίας και τη Γενική Διοικήσει Βορείου Ελλάδος, παντός μέτρου συντείνοντος εις την κανονικωτέραν και οικονομικωτέραν λειτουργίαν των λιμένων τούτων, ως και των παρ’ αυτοίς λειτουργούντων Γραφείων Εργασίας Λιμένων. Ο Διευθυντής του εν λόγω Γραφείου προεδρεύει των Επιτροπών Ρυθμίσεως Φορτοεκφορτώσεων Ξηράς Θεσσαλονίκης και μετέχει μετά ψήφου εις πάσης φύσεως Συμβούλια ή Επιτροπάς της περιφερείας Θεσσαλονίκης, τας εντεταλμένας με την ρύθμισιν εργατικών φορτοεκφορτώσεως, μεταφοράς και αποθηκεύσεως, ως και δικαιωμάτων επιδρώντων επί του κόστους των διακινουμένων αγαθών. 2.Οι Διευθυνταί Γραφείων Εργασίας Λιμένων, κατέχοντες του αυτού είδους (τίτλου), θέσεις ανεξαρτήτως βαθμού, κρίνονται κατ’ εφαρμογήν του Ν.Δ. 2500/1953, ενιαίως. (Αντί των σελ. 40,03-40,05) Σελ. 40,03(α) 16-29 - 234 Προστασία εργαζομένων στην ημεδαπή –Σώμα Επιθεώρησης Εργασίας 15.Α.δ.5 Άρθρ.15.-Εις την παρ. 4 του άρθρ. 4 του Ν. 2348/ 1953 «περί τροποποιήσεως, συμπληρώσεως και καταργήσεως διατάξεων αφορωσών την επεξεργασίαν των φύλλων του καπνού και συγχωνεύσεως του Ταμείου Ασφαλίσεως Καπνεργατών μετά του Ι.Κ.Α., ως ετροποποιήθη και συνεπληρώθη μεταγενεστέρως», προστίθενται τα εξής: «Ο κατά τ' ανωτέρω αριθμός των 360 ημερών εργασίας κατά την τελευταίαν πενταετίαν μειούται εις 330, εφ’ όσον ο εκ των ησφαλισμένων εις το Τ.Α.Κ. τυγχάνει ανάπηρος πολέμου, λόγω δε της αναπηρίας του δεν ηδυνήθη να πραγματοποιήση πλέον των 330 ημερών εργασίας. Εξαιρετικώς προκειμένου περί ησφαλισμένων της περιφερείας, Φθιώτιδος, μη δυνηθέντων λόγω της στρατεύσεώς των εις τα Τ.Ε.Α. και Μ.Ε.Α. και λοιπάς βοηθητικάς υπηρεσίας του στρατού ν’ αναλάβωσιν εργασίαν εις τα πλησιέστερα κέντρα επεξεργασίας καπνού, εις τα οποία συνήθως απησχολούντο ως καπνεργάται, ο κατά τ' ανωτέρω αριθμός των 360 ημερών εργασίας κατά την τελευταίαν πενταετίαν δια την θεμελίωσιν δικαιώματος εις αποζημίωσιν μειούται εις 75 ημέρας εργασίας. Περί της συνδρομής των ανωτέρω λόγων αποφαίνεται τη αιτήσει του ενδιαφερομένου ο Υπουργός της Εργασίας». Αι κατ’ εφαρμογήν των προηγουμένων εδαφίων αιτήσεις χορηγήσεως της εφ’ άπαξ αποζημιώσεως δέον να υποβληθώσιν επί ποινή απαραδέκτου εντός εξήκοντα ημερών από της δημοσιεύσεως του παρόντος. Άρθρ.16.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως πάσα δε ειδική ή γενική διάταξις αντικειμένη εις αυτόν καταργείται. Σελ. 40,04(α) 163-30 - 235 15.Α.δ.5 Προστασία εργαζομένων στην ημεδαπή –Σώμα Επιθεώρησης Εργασίας Άρθρ.6.-1.Επόπτης Εργασίας γ΄ ή β΄ τάξεως κεκτημένος πτυχίον Ανωτάτης Σχολής Ελληνικού Πανεπιστημίου, ή άλλης Σχολής, ανεγνωρισμένης ως ισοτίμου, ή όμοιον τίτλον Σπουδών Αλλοδαπής Σχολής ανεγνωρισμένης ως ισοτίμου, δύναται να μετατάσσηται προς πλήρωσιν αντιστοίχου κενής θέσεως του βαθμού αν κέκτηται της Κεντρικής Υπηρεσίας. Άρθρ.7.-1.Ο Γεν. Επιθεωρητής προΐσταται της δια του παρόντος συνιστωμένης υπηρεσίας Σώματος Επιθεωρήσεως Εργασίας, ελέγχει και κατευθύνει τα έργα των απαρτιζόντων αυτό οργάνων και αφορά επί της ομοιομόρφου εφαρμογής των ρυθμιζόντων την εργασίαν νόμων, υποβάλλει εντός των τριών πρώτων μηνών εκάστου έτους έκθεσιν περί της καθόλου εφαρμογής της Εργατικής Νομοθεσίας κατά το προηγούμενον έτος και των κατά την κρίσιν του τροποποιήσεων εις τας διατάξεις αυτής, ως επίσης και περί της δράσεως των καθ’ έκαστα οργάνων του Σώματος. 2.Ο Επιθεωρητής Εργασίας α)Προΐσταται Επιθεωρήσεως Εργασίας, β)παρακολουθεί και ελέγχει την εν τη περιφερεία του εφαρμογήν της κειμένης εργατικής Νομοθεσίας, ή των διοικητικών μέτρων των κατ’ εφαρμογήν τούτης διατασσομένων, γ)υποβάλλει εντός 45 ημερών εις την αρχήν εκάστου έτους έκθεσιν περί των επιτευχθέντων κατά το προηγούμενον έτος αποτελεσμάτων μετά πινάκων αναφερομένων εις τας ενεργηθείσας επισκέψεις τόπων εργασίας των εν τη περιφερεία του οργάνων κατά κατηγορίας επιχειρήσεων, εις τον αριθμόν των θεωρηθεισών καταστάσεων ωρών εργασίας και εβδομαδιαίας αναπαύσεως, εις τον αριθμόν των εις αυτούς απασχολουμένων προσώπων κατά κατηγορίας προσώπων (άνδρας, γυναίκας και παιδία) και επιχειρήσεων, εις τον αριθμόν των χορηγηθεισών αδειών Κυριακής αργίας ως και τον αριθμόν των εργασθέντων προσώπων, εις τον αριθμόν των χορηγηθεισών αδειών υπερωρίας ως και τον αριθμόν των πραγματοποιηθεισών ωρών κατά κατηγορίας προσώπων και επιχειρήσεων, εις τον αριθμόν και την φύσιν και τας αιτίας των εργατικών ατυχημάτων, εις τον αριθμόν των επιλυθεισών εργατικών διαφορών και των κηρυχθεισών απεργιών και εκ της αιτίας ταύτης απολεσθεισών ωρών εργασίας, εις τον αριθμόν των επιβληθεισών μηνύσεων και των αποτελεσμάτων των τυχόν εξ αυτών εκδικασθεισών, εις τον αριθμόν των χορηγηθεισών βιβλιαρίων ανηλίκων, δ)ασκεί την εποπτείαν και πειθαρχικήν δικαιοδοσίαν επί των οργάνων του Σώματος Επιθεωρήσεως Εργασίας, των υπαλλήλων των Γραφείων Ευρέσεως Εργασίας και Γραφείων Εργασίας Λιμένων της περιφερείας του, ε)εκδίδει τας διαταγάς μετακινήσεως προς εκτέλεσιν υπηρεσίας του εν τη περιφερεία του υπηρετούντος προσωπικού, ς)μεταθέτει τους Βοηθούς Επόπτας Εργασίας και Επόπτας Εργασίας γ΄ τάξεως τους εν τη περιφερεία του υπηρετούντας και ζ)επιθεωρεί τα Γραφεία Επιθεωρήσεως Εργασίας, Ευρέσεως Εργασίας και Εργασίας Λιμένων της περιφερείας του. Τον Επιθεωρητήν Εργασίας απόντα ή κωλυόμενον αναπληροί ο κατά βαθμόν ανώτερος εκ των εν τη Επιθεωρήσει υπηρετούντων. Ο Επιθεωρητής Εργασίας, απομακρυνόμενος της έδρας του προς ενέργειαν επιθεωρήσεων εν τη περιφερεία του, αναφέρει πάσαν μετακίνησίν του. Ούτος δεν δύναται ν’ απομακρυνθή της έδρας του, εφ’ όσον δια διαταγής του Υπουργού Εργασίας έχει υπαγορευθή τούτο. 3.Ο Τεχνικός Επιθεωρητής ενεργεί ελέγχους εις τους τόπους εργασίας και υποδεικνύει μέτρα ασφαλείας των μηχανικών εγκαταστάσεων και προστασίαν εκ τούτων των εργαζομένων, ενασκεί τον έλεγχον της εφαρμογής των διατάξεων ή των διοικητικών μέτρων, αντικείμενον των  οποίων είναι η σωματική ακεραιότης των μισθωτών εις τους τόπους της εργασίας, ερευνά την φύσιν και τας αιτίας των ατυχημάτων εργασίας και υποδεικνύει τα προς αποτροπήν της επαναλήψεώς των ενδεικνυόμενα μέτρα. 4.Ο Υγειονομικός Επιθεωρητής ενεργεί ελέγχους εις τους τόπους εργασίας, και υποδεικνύει μέτρα, αναφερόμενα εις την υγιεινήν αυτών, εις την προστασίαν της υγείας των εργαζομένων, διαπιστώνει τα αποτελέσματα των ατυχημάτων και γνωμοδοτεί επ’ αυτών, ερευνά την φύσιν και τας αιτίας των επαγγελματικών νόσων και υποδεικνύει το προς αποτροπήν αυτών ενδεικνυόμενα μέτρα, ενασκεί τον έλεγχον επί της εφαρμογής των διατάξεων ή των διοικητικών μέτρων, των οποίων αντικείμενον είναι η διαφύλαξις της υγείας των εις τους τόπους της εργασίας μισθωτών. 5.Ο Επόπτης Εργασίας και ο Βοηθός Επόπτης Εργασίας επιβλέπει την εφαρμογήν της εργατικής Νομοθεσίας, παρακολουθεί και ελέγχει την πιστήν τήρησιν και εκτέλεσιν των υπό των τεχνικών και υγειονομικών Επιθεωρητών διατασσομένων μέτρων, χορηγεί τας αδείας προσθέτων ωρών εργασίας, ή εργασίας κατά την Κυριακήν κατά τα εκάστοτε οριζόμενα. (Αντί της σελ. 40,01(α) Σελ. 40,01(β) 163-27 - 232 Προστασία εργαζομένων στην ημεδαπή –Σώμα Επιθεώρησης Εργασίας 15.Α.δ.5 6.Εις τους παρά τοις Επιθεωρήσει Εργασίας Επόπτας Εργασίας α΄ τάξεως ανήκει η μέριμνα των επιλύσεων των μεταξύ εργοδοτών και εργαζομένων αναφυομένων Συλλογικών ή ατομικών διαφορών, η Οργάνωσις συστηματικής επεμβάσεως προς συνδιαλλαγήν των διϊσταμένων μερών, η μεθοδική συλλογή στοιχείων αναφερομένη εις τας διαφοράς ταύτας, ως και πάσα άλλη εργασία ήτις ανατίθεται αυτοίς υπό των Επιθεωρητών Εργασίας. Τας αυτάς αρμοδιότητας έχουσι και οι παρά τοις Γραφείοις Επιθεωρήσεως Εργασίας Καβάλας και Βόλου Επόπται Εργασίας α΄ τάξεως, εφ’ όσον δεν προΐστανται των Γραφείων τούτων. 7.Τα όργανα του Σώματος Επιθεωρήσεως Εργασίας προεδρεύουσιν απασών των εν τη περιφερεία των λειτουργουσών Επιτροπών και Συμβουλίων αρμοδιότητος Υπουργείου Εργασίας, εκτός αν εξ ειδικών διατάξεων ορίζωνται ως Πρόεδροι ειδικά πρόσωπα. 8.Δια Δ/τος εκδιδομένου προτάσεις του Υπουργού της Εργασίας θέλουσι καθορισθή ειδικώτερον τα καθήκοντα και ο τρόπος εκπληρώσεως των έργων των οργάνων του Σώματος Επιθεωρήσεως Εργασίας. Άρθρ.8.-Τα όργανα του Σώματος Επιθεωρήσεως Εργασίας δικαιούνται προς ενέργειαν επιθεωρήσεως να εισέρχωνται εις τα Καταστήματα και τους τόπους εργασίας, τους υποκειμένους εις τας διατάξεις της εργατικής νομοθεσίας, οποτεδήποτε της ημέρας και κατά την νύκτα, εφ’ όσον κατ’ αυτήν διεξάγεται εργασία, μετ’ επίδειξιν του δελτίου ταυτότητός των, εάν τούτο ήθελε ζητηθή. Το δελτίον ταυτότητος χορηγείται υπό του Υπουργού Εργασίας και προσυπογράφεται υπό των Υπουργών Δικαιοσύνης και Εσωτερικών. Τα όργανα του Σώματος Επιθεωρήσεως Εργασίας εις περίπτωσιν καθ’ ήν ήθελον αποκαλύψει μυστικά παραγωγής ή εν γένει μεθόδους εκμεταλλεύσεως των οποίων έλαβον γνώσιν κατά την επίσκεψιν των διαφόρων τόπων εργασίας προς ενάσκησιν των καθηκόντων των, ή ήθελον κατονομάσει ή υποδείξει προς τους εργοδότας ή υπαλλήλους τους υποβάλοντας αυτοίς παράπονα ή πληροφορίες δια την μη τήρησιν εις τους τόπους εργασίας των διατάξεων προς προστασίαν των εργαζομένων, ή ήθελον χορηγήσει πληροφορίας ή αντίγραφα εκ των υποβαλλομένων αυτοίς στοιχείων ή καταστάσεων προσωπικού διώκονται πειθαρχικώς. Άρθρ.9.-1.Αι δικαστικαί, διοικητικαί, αστυνομικαί και κοινοτικαί Αρχαί οφείλουσι να παρέχωσι πάσαν αιτουμένην συνδρομήν εις τα όργανα του Σώματος Επιθεωρήσεως Εργασίας προς εκτέλεσιν των ανατεθειμένων αυτοίς καθηκόντων δια των εκάστοτε καταλλήλων μέσων, άτινα δύνανται να διατεθώσιν αναλόγως των τοπικών όρων. Σελ. 40,02(β) 163-28 2.Εις τα μέρη ένθα δεν εδρεύει Γραφείον Επιθεωρήσεως Εργασίας την εφαρμογήν της κειμένης εργατικής Νομοθεσίας επιμελείται η οικεία Αστυνομική Αρχή αναπληρούσα καθ’ όλας τας αρμοδιότητας τα όργανα του Σώματος Επιθεωρήσεως Εργασίας, αναφέρουσα εις την οικείαν Επιθεώρησιν Εργασίας τας χορηγηθείσας αδείας εργασίας, καθ’ υπέρβασιν των νομίμων χρονικών ορίων ή κατά τας Κυριακάς, ως ορίζεται υπό των ειδικών Νόμων, τα επισυμβάντα ατυχήματα, την έναρξιν το πρώτον των εργασιών Βιομηχανικών και Βιοτεχνικών εργαστηρίων ή την επέκτασιν αυτών, των παρά των υπ’ αυτήν οργάνων υποβαλλομένων μηνύσεων επί παραβάσει διατάξεων των εργατικών Νόμων, των διενεργηθέντων ελέγχων εις τους τόπους εργασίας, των θεωρηθεισών καταστάσεων, ως και παν στοιχείον σχετικόν με την εφαρμογήν της εργατικής νομοθεσίας, κατά τα ειδικώτερον δια Δ/τος ορισθησόμενα. 3.Εις τα Γραφεία Επιθεωρήσεως Εργασίας δι’ αποφάσεως του οικείου Νομάρχου, δια τας Αθήνας και Πειραιά του Υπουργού Εσωτερικών και της Βορείου Ελλάδος του Υπουργού Βορείου Ελλάδος αποσπώνται Αστυνομικοί Υπάλληλοι προς ενίσχυσιν των οργάνων του Σώματος Επιθεωρήσεως Εργασίας. 4.Δια Δ/τος εκδιδομένου προτάσει των Υπουργών Δικαιοσύνης, Εσωτερικών και Εργασίας, καθορισθήσονται ειδικώτερον αι σχέσεις μεταξύ των οργάνων του Σώματος Επιθεωρήσεως Εργασίας και των Δικαστικών, Διοικητικών, Αστυνομικών και Δημοτικών Αρχών, ως και ο τρόπος ενισχύσεως των οργάνων τούτων εν τη εκτελέσει των ανατεθειμένων αυτοίς καθηκόντων. Άρθρ.10.-1.Οι κύριοι Διευθυνταί και επιτετραμμένοι των Βιομηχανικών, Εμπορικών, Επαγγελματικών και Βιοτεχνικών Επιχειρήσεων ή οιωνδήποτε εργασιών υποχρεούνται: α)Να αναγγέλλωσιν εντός μηνός εις τα οικεία όργανα του Σώματος Επιθεωρήσεως Εργασίας την έναρξιν το πρώτον των εργασιών των, πάσαν ουσιώδη προσθήκην ή νέαν εγκατάστασιν γενομένην εις την εργασίαν ή επιχείρησίν των και πάσαν μερικήν ή ολικήν αναστολήν των εργασιών των. β)Να παρέχωσιν εις τα αυτά όργανα λεπτομερή στοιχεία των Μηχανικών εγκαταστάσεων κατά κατηγορίας και ειδικότητος. γ)Να αναγγέλλωσιν εις τα αυτά όργανα, εντός 48 ωρών, τα συμβαίνοντα ατυχήματα και εφ’ όσον πρόκειται περί σοβαρού τραυματισμού ή θανάτου, να τηρώσιν αμετάβλητα πάντα εκείνα τα στοιχεία άτινα δύνανται να χρησιμεύσωσιν προς εξακρίβωσιν των αιτιών του ατυχήματος. - 233 15.Α.δ.5 Προστασία εργαζομένων στην ημεδαπή –Σώμα Επιθεώρησης Εργασίας δ)Υποχρεούνται όπως αναρτώσιν εις εμφανές μέρος του Εργοστασίου ή Εργαστηρίου ή Καταστήματος την θεωρημένην κατάστασιν ωρών εργασίας ως και εγκεκριμένον παρά του αρμοδίου Επιθεωρητού Εργασίας ειδικόν κανονισμόν, εφ’ όσον εν τη τελευταία ταύτη περιπτώσει το απασχολούν προσωπικόν υπερβαίνει τους πέντε μισθωτούς. ε)Να υποβάλωσιν εις τα αυτά όργανα πίνακας εμφαίνοντας 1) Τα επ’ αμοιβή απασχολούμενα εν τη Επιχειρήσει ή εργασία πρόσωπα και ειδικότητα απασχολήσεως. 2)Τας εξ αυτής καθόλου αποδοχάς εκάστου, είτε εις χρήμα, είτε εις είδη, είτε εις αμφότερα και 3)Την ηλικίαν και την οικογενειακήν κατάστασιν αυτών. 2.Τιμωρείται δια προστίμου 500-5.000 μεταλλικών δραχμών, αν δυνάμει άλλων διατάξεων του Ποινικού Νόμου δεν συντρέχη περίπτωσις επιβολής μεγαλυτέρας ποινής, ο παρεμποδίζων την είσοδον των οργάνων του Σώματος Επιθεωρήσεως Εργασίας εις τους τόπους εργασίας, προς εκτέλεσιν των έργων, ως και ο δολίως παρέχων στοιχεία ή πληροφορίας ανακριβείς κατά την ενάσκησιν των καθηκόντων των ή κατά τ' ανωτέρω. Άρθρ.11.-1.Αι Επιθεωρήσεις Εργασίας και τα Γραφεία Επιθεωρήσεως Εργασίας στεγάζονται υποχρεωτικώς εντός των κατά τόπους Νομαρχιακών ή Δημαρχιακών Καταστημάτων, δια κοινής αποφάσεως των Υπουργών Εσωτερικών και Εργασίας, αι Υπηρεσίαι δε παρ’ αίς συστεγάζονται υποχρεούνται να παρέχωσιν ύδρευσιν, φωτισμόν, θέρμανσιν και καθαριότητα. 2.Εν περιπτώσει αδυναμίας στεγάσεως, ως ανωτέρω, αι Υπηρεσίαι στεγάζονται εις επί τούτω μισθούμενα ιδιωτικά οικήματα, εγγραφομένης κατ’ έτος εις τον προϋπολογισμόν εξόδων του Υπουργείου Εργασίας υπό ίδιον κεφάλαιον και άρθρον της αναγκαίας πιστώσεως δια τα έξοδα ενοικίων, επιπλώσεως, καθαριότητος, υδρεύσεως, θερμάνσεως, γραφικής ύλης και φωτισμού αυτών. 3.Τα έξοδα γραφικής ύλης, φωτισμού, υδρεύσεως, καθαριότητος και θερμάνσεως προσδιορίζονται εκάστοτε δια κοινής αποφάσεως των Υπουργών Οικονομικών και Εργασίας, χορηγούνται δε κατ’ απονομήν και άνευ αποδόσεως λογαριασμού εις τους Προϊσταμένους των υπηρεσιών τούτων. 4.Τα όργανα του Σώματος Επιθεωρήσεως Εργασίας δικαιούνται ελευθέρας κυκλοφορίας εις τα συγκοινωνιακά μέσα της περιφερείας των. Άρθρ.12.-(Κατηργήθη ως τα άρθρ. 1-5). Άρθρ.13.-Οι εκάστοτε προσλαμβανόμενοι Βοηθοί Επόπται Εργασίας φοιτούν υποχρεωτικώς επί εξάμηνον τουλάχιστον εις ειδικήν Σχολήν, ής η σύστασις, λειτουργία, διδακτέα ύλη, ως και πάσα αναγκαία λεπτομέρεια δι την λειτουργίαν αυτής καθορισθήσεται δι’ αποφάσεως του Υπουργού Εργασίας δημοσιευομένης δια της Εφημερίδας της Κυβερνήσεως. 